**Titel: USA's fattige børn**

Tema: Fattigdom og sociale ulighed   
Fag: Samfundsfag/KS   
Målgruppe: Ungdomsuddannelserne

**Tv-udsendelse:** USA's fattige børn, DR2, 26.06.2021, 51 min.

I hvor høj grad er det muligt at virkeliggøre den amerikanske drøm? Vejledningen lægger op til at arbejde med fattigdom og ulighed i USA med fokus på de tre familier, som præsenteres i programmet. Vejledningen har fokus på at arbejde med social ulighed og livsmuligheder i USA samt Coronas betydning for den sociale ulighed.   
 **Faglig relevans/kompetenceområder**

Programmet kan bruges til arbejde med social differentiering og kulturelle mønstre i USA i samfundsfag på ungdomsuddannelserne. Gennem programmet kan eleverne arbejde med fattigdom, social ulighed, velfærdssystemer og årsagerne til fattigdom i et aktør-strukturperspektiv.

**Ideer til undervisningen**

**Før udsendelsen**Inden eleverne skal arbejde med programmet, skal de have arbejdet med lærebogsmaterialer om social ulighed og fattigdom. Eleverne kan med fordel have arbejdet med:

* Hvad er fattigdom?
* Hvad er social mobilitet?
* Hvilke typer ulighed findes der?
* Hvilke kendetegn er der i den amerikanske velfærdsmodel?
* Hvilke faktorer påvirker individets muligheder?

**Mens**

Eleverne ser udsendelsen og kan fx udfylde et skema som dette undervejs:

|  |  |  |  |
| --- | --- | --- | --- |
|  | Shawns familie | Kyahs familie | Laikyens familie |
| Familiens boligforhold, indkomst og  uddannelsesniveau |  |  |  |
| Familiens netværk, kulturelle ressourcer,  stabilitet og helbred |  |  |  |
| Tegn på fattigdom |  |  |  |
| Hjælp: fra staten,  Civilsamfundet eller  markedet |  |  |  |
| Årsag til fattigdom |  |  |  |
| Fattigdommens påvirkning i familierne |  |  |  |
| Udfordringer/  bekymringer i familien |  |  |  |
| Drømme hos børnene |  |  |  |

**Efter udsendelsen**

Eleverne samler op på skemaet i grupper. Derpå kan de overveje:

* Hvilke typer af ulighed (ressource mangler) og fattigdom præger familierne?
* Hvilken rolle spiller staten, markedet og civilsamfundet i at understøtte og hjælpe familierne?
* Hvilke muligheder har familierne for at forbedre deres situation?
* Hvordan påvirker familiernes situation børnenes liv her og nu og muligheder i fremtiden?

**Videre arbejde**

**Opgave 1: Fremtiden for Shawn, Kyah og Laikyen**

Hvilket liv har Shawn, Kyah og Laikyen om 20 år?

Eleverne skal udarbejde en personkarakteristik af Shawn, Kyah og Laikyen som voksne. Personkarakstikken kan fx indehold:

* Familieforhold
* Økonomi
* Uddannelse
* Kulturelle ressourcer
* Tilknytning til arbejdsmarkedet
* Helbred
* Holdninger
* Fritidsaktiviteter

Personkarakteristikkerne skal præsenteres for de andre grupper. Her kan eleverne vælge forskellige produkter: en podcast med interview af en af personerne eller et TV-nyhedsindslag.

Efter præsentationerne skal eleverne undersøge, i hvor høj grad deres fremtidsbeskrivelser er realistiske. Her skal eleverne ud fra forskellige statistiske materialer undersøge den sociale mobilitet og chanceuligheden i USA.

**Opgave 2: Paneldebat: Den amerikanske drøm**

Paneldebat om hvorvidt staten bør gøre mere for at udjævne forskelle i chanceuligheder.

Grupperne tildeles et ideologisk standpunkt og skal derpå forberede en åbningstale samt argumenter til paneldebatten. Gruppernes argumenter skal tage afsæt i de statistiske materialer og må gerne afspejle, at statistik kan læses og tolkes forskelligt.

Efter paneldebatten kan samfundsfagshold på A-niveauhold med fordel lave en skriftlig diskussionsopgave om emnet.

Supplerende materialer  
Følgende er forslag til supplerende materialer, der evt. kan lånes på CFU:  
Far til to - i Floridas slum <https://kp.mitcfu.dk/TV0000121768>  
Børn der bor i biler <https://kp.mitcfu.dk/TV0000120553>  
De glemte fattige i USA <https://kp.mitcfu.dk/TV0000113539>